**UGOVOR O PRIJENOSU UGOVORENOG KAPACITETA UPLINJAVANJA UPP-A**

**LNG Hrvatska d.o.o**, društvo osnovano i koje djeluje prema zakonima Republike Hrvatske, sa adresom sjedišta u Slavonskoj aveniji 1B, Zagreb, Hrvatska (nadalje: **Operator**), zastupano od strane Direktora, Ivan Fugaš, i

**[*tvrtka društva*]**, [*pravni oblik*] osnovano i koje djeluje prema zakonima [*nadležnost*], sa adresom sjedišta u [adresa sjedišta] (nadalje: **Prenositelj**), zastupano od strane [*funkcija*] [*puno ime*], i

**[*tvrtka društva*]**, [*pravni oblik*] osnovano i koje djeluje prema zakonima [*nadležnost*], sa adresom sjedišta u [adresa sjedišta] (nadalje u tekstu **Stjecatelj**), zastupano od strane [funkcija] [*puno ime*],

Pri čemu:

* Prenositelj je sa Operatorom sklopio Ugovor o korištenju terminala za UPP broj: [•] od dana [•] (nadalje u tekstu: **Ugovor**), kojim je ugovorio kapacitet uplinjavanja UPP-a, kojeg ne namjerava koristiti, te želi prenijeti predmetni kapacitet uplinjavanja UPP-a na Stjecatelja.
* Stjecatelj je imatelj dozvole za [opskrbu plinom ili trgovinu plinom], izdane od Hrvatske energetske regulatorne agencije, broj: [•] od dana [•], te potpisom ovog Ugovora o Prijenosu jamči da ispunjava sve uvjete za korisnika terminala za UPP i zajedničkog korisnika terminala za UPP predviđene Pravilima korištenja terminala za UPP (Narodne novine broj [87/21](https://narodne-novine.nn.hr/clanci/sluzbeni/2021_08_87_1620.html), [72/22](https://narodne-novine.nn.hr/clanci/sluzbeni/2022_06_72_1069.html), i naknadne izmjene i dopune, dalje kao: **Pravila korištenja terminala za UPP**).
* Operator potpisom ovog Ugovora o Prijenosu daje odobrenje na sklapanje ovog Ugovora o Prijenosu sukladno članku 23 Pravila korištenja terminala za UPP, pod ovdje definiranim uvjetima i odredbama.
* Osim ako nije ovim Ugovorom o Prijenosu izrijekom drugačije navedeno, pojmovi označeni velikim početnim slovom imati će značenje koje im je dodijeljeno u Pravilima korištenja terminala za UPP, Općim uvjetima korištenja terminala za UPP i Ugovoru.

Ugovorne strane su sklopile sljedeći Ugovor o prijenosu kapaciteta uplinjavanja UPP-a (nadalje u tekstu: **Ugovor o Prijenosu**).

1. **Predmet Ugovora o Prijenosu**

Sklapanjem ovog Ugovora o Prijenosu, Prenositelj prenosi na Stjecatelja svoja prava i obveze iz Ugovora u odnosu na kapacitet uplinjavanja UPP-a opisan u tablici u ovoj točki 1. Ugovora o Prijenosu (nadalje u tekstu: **Kapacitet Uplinjavanja UPP-a za Prijenos**), a Stjecatelj preuzima takva prava i obveze te postaje ugovorna strana Ugovora u odnosu na preneseni Kapacitet Uplinjavanja UPP-a za Prijenos.

|  |
| --- |
| Kapacitet Uplinjavanja UPP-a za Prijenos  |
| Kapacitet Uplinjavanja UPP-a za Prijenos  | kWh ukupno |  |
| kWh/d ako je stopa fiksna |  |
| Ugovoreni period korištenja Kapaciteta Uplinjavanja UPP-a za Prijenos temeljem Ugovora | Od |  |
| Do |  |
| Razdoblje za koje se prenosi Kapacitet Uplinjavanja UPP-a za Prijenos  | Od |  |
| Do |  |

1. **Prava i obveze ugovornih strana**

Od datuma prijenosa Kapaciteta Uplinjavanja UPP-a za Prijenos naznačenog u tablici u točki 1. ovog Ugovora o Prijenosu, Prenositelj prenosi, a Stjecatelj preuzima od Prenositelja prava i obveze i ugovornu poziciju Prenositelja iz Ugovora koji se odnose na Kapacitet Uplinjavanja UPP-a za Prijenos (uključujući, ali ne ograničavajući se na, obvezu dostave sredstva osiguranja plaćanja, dostave jamstva za raspodjelu kapaciteta i obvezu poštivanja rasporeda usluga).

Prenositelj ostaje ugovorna strana Ugovora u odnosu na sva druga prava i obveze korisnika terminala za UPP iz Ugovora, koja nisu predmet prijenosa temeljem ovog Ugovora o Prijenosu.

Stjecatelj će plaćati Operatoru naknadu za korištenje terminala za UPP i sve druge tražbine, koje se odnose na i/ili vezano uz preneseni Kapacitet Uplinjavanja UPP-a za Prijenos, nastale počevši od datuma prijenosa navedenog u točki 1. ovog Ugovora o Prijenosu nadalje, sukladno odredbama Ugovora.

Prenositelj je obvezan podmiriti Operatoru naknadu za korištenje terminala za UPP i sve druge tražbine, koje se odnose na i/ili vezano uz Kapacitet Uplinjavanja UPP-a za Prijenos, nastale sve do datuma prijenosa navedenog u točki 1. ovog Ugovora o Prijenosu, sukladno odredbama Ugovora.

Stjecatelj je obvezan u roku iz Pravila korištenja terminala za UPP istovremeno sa dostavom Operatoru primjeraka ovog Ugovora o Prijenosu potpisanih od strane Prenositelja i Stjecatelja, dostaviti Operatoru sredstvo osiguranja plaćanja za Kapacitet Uplinjavanja UPP-a za Prijenos sukladno odredbama Ugovora i Općih uvjeta korištenja terminala za UPP; te ga održavati na snazi i obnavljati sukladno odredbama Ugovora i Općih uvjeta korištenja terminala za UPP.

U slučaju da Prenositelj ovim Ugovorom prenosi Kapacitet Uplinjavanja UPP-a za Prijenos prije nego što je dospjela njegova obveza dostave sredstva osiguranja plaćanja sukladno odredbama Ugovora i Općih uvjeta korištenja terminala za UPP u odnosu na Kapacitet Uplinjavanja UPP-a za Prijenos, Stjecatelj je obvezan u roku iz Pravila korištenja terminala za UPP istovremeno sa dostavom Operatoru primjeraka ovog Ugovora o Prijenosu potpisanih od strane Prenositelja i Stjecatelja dostaviti Operatoru jamstvo za raspodjelu kapaciteta za Kapacitet Uplinjavanja UPP-a za Prijenos, sukladno odredbama Pravila korištenja terminala za UPP.

U slučaju da Stjecatelj nije postojeći korisnik terminala za UPP, Stjecatelj je obvezan u roku iz Pravila korištenja terminala za UPP, istovremeno sa dostavom Operatoru primjeraka ovog Ugovora o Prijenosu potpisanih od strane Prenositelja i Stjecatelja, pristupiti ugovoru o zajedničkom korištenju terminala za UPP i dostaviti sredstvo osiguranja plaćanja za zajedničko korištenje terminala za UPP, sukladno odredbama Pravila korištenja terminala za UPP.

Dostava sredstava osiguranja plaćanja, odnosno jamstva za raspodjelu kapaciteta, te pristupanje ugovoru o zajedničkom korištenju terminala za UPP u roku iz ovog članka predstavljaju bitni sastojak Ugovora o Prijenosu.

Stjecatelj je suglasan da Operator smije koristiti sva sredstva osiguranja plaćanja koja mu je predao Stjecatelj temeljem bilo kojeg drugog ugovora, također i za namirenje svih tražbina Operatora koje se odnose na i/ili vezano uz Kapacitet Uplinjavanja UPP-a za Prijenos.

Raskid ili prestanak Ugovora sklopljenog između Prenositelja i Operatora ne utječe na valjanost prijenosa iz ovoga Ugovora o Prijenosu, pod uvjetom da je prijenos Kapaciteta Uplinjavanja UPP-a za Prijenos dovršen u skladu s Pravilima korištenja terminala za UPP prije nastupa raskida ili prestanka Ugovora.

1. **Završne odredbe**

3.1. Za ovaj Ugovor o Prijenosu te prava i obaveze koje proizlaze iz njega mjerodavno je pravo Republike Hrvatske.

3.2. Bilo koji sporovi koji nastanu temeljem ili vezano uz ovaj Ugovor o Prijenosu, njegovo kršenje, raskid ili valjanost, konačno će se riješiti arbitražom kako slijedi:

- ako su sve stranke u sporu osnovane po pravu Republike Hrvatske, mjesto arbitraže bit će u Republici Hrvatskoj, Zagrebu. Jezik arbitraže bit će hrvatski;

- ako je barem jedna stranka u sporu osnovana po stranom pravu, mjesto arbitraže bit će u Republici Austriji, Beč. Jezik arbitraže bit će engleski;

dok će se u odnosu na preostala pitanja za arbitražu koja nisu regulirana u ovom Ugovoru o Prijenosu primjenjivati članak 49. Općih uvjeta korištenja terminala za UPP.

* 1. Stranke ovime izjavljuju da su pažljivo pročitale Ugovor o Prijenosu te razumjele njegov sadržaj i učinke.
	2. Ovaj Ugovor o Prijenosu sastavljen je u tri istovjetna primjerka – jedan za Operatora, Prenositelja i Stjecatelja.

* 1. Ovaj Ugovor o Prijenosu stupa na snagu datumom kada ga je potpisao Operator.
	2. Ugovorne strane su suglasne da se na sva pitanja koja nisu regulirana ovim Ugovorom primjenjuju Pravila korištenja terminala za UPP, Opći uvjeti korištenja terminala za UPP, zakoni kojima se uređuje energetski sektor, kao i propisi doneseni na temelju tih zakona, te propis koji uređuje obvezne odnose.

|  |  |  |
| --- | --- | --- |
| **Operator** | **Prenositelj** | **Stjecatelj** |
| (funkcija, puno ime i potpis) | (funkcija, puno ime i potpis) | (funkcija, puno ime i potpis) |
| Datum potpisa: | Datum potpisa: | Datum potpisa: |